**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ԵՐԵՎԱՆ ՔԱՂԱՔԻ ՄԱԼԱԹԻԱ-ՍԵԲԱՍՏԻԱ**

**ՎԱՐՉԱԿԱՆ ՇՐՋԱՆԻ ՂԵԿԱՎԱՐ**

Սեբաստիայի փ․ հ․ 32, (+374 11) 518-585,Էլ․ փոստ՝ malatia\_sebastia@yerevan.am

«**ՏՌԱՆՇ-ՇԻՆ» ՍՊԸ ՏՆՕՐԵՆ**

**ՀՐԱՅՐ ՎԱՐԴԱՆՅԱՆԻՆ**

(հասցե՝ ՀՀ Կոտայքի մարզ, ք. Աբովյան,

 Գառնիի փողոց, 2 շենք, 6 բնակարան)

**Ծ Ա Ն ՈՒ Ց ՈՒ Մ**

**Պայմանագիրը լրիվ միակողմանի լուծելու մասին**

 Երևանի քաղաքապետարանը՝ ի դեմս Ի. Օսիպյանի և «ՏՌԱՆՇ-ՇԻՆ» ՍՊԸ-ն՝ ի դեմս տնօրեն Հրայր Վարդանյանի, 26.04.2022 թվականին կնքել են «ԵՔ-ԷԱՃԱՊՁԲ-22/188-2» ծածկագրով պետության կարիքների համար ապրանքի մատակարարման պայմանագիրը, որի 1.1 կետի համաձայն՝ «Վաճառողը պարտավորվում է սույն պայմանագրով (այսուհետ` Պայմանագիր) սահմանված կարգով, ծավալներով, ժամկետներում և հասցեով Գնորդին մատակարարել պայմանագրի N 1 հավելվածով` տեխնիկական բնութագրով նախատեսված ապրանքը, իսկ Գնորդը պարտավորվում է ընդունել ապրանքը և վճարել դրա համար»:

 Վաճառողը «ԵՔ-ԷԱՃԱՊՁԲ-22/188-2» պայմանագրով սահմանված կարգով, ծավալներով, ժամկետներում և հասցեներով Գնորդին չի մատակարարել պայմանագրի N 1 հավելվածով` տեխնիկական բնութագրով նախատեսված ապրանքը /նստարանները և մետաղական դույլով մետաղական աղբամանները/, հեռախոսազանգերի միջոցով բազմիցս դիմել ենք Ընկերությանը` տեխնիկական բնութագրով նախատեսված ապրանքները մատակարարելու համար, սակայն համապատասխան քայլեր չեն ձեռնարկվել և Ընկերությունը չի կատարել պայմանագրով նախատեսված պարտավորությունները:

 ՀՀ քաղաքացիական օրենսգրքի 408-րդ հոդվածի համաձայն՝ «Պարտավորության խախտում է համարվում այն չկատարելը կամ անպատշաճ (կետանցով, ապրանքների, աշխատանքների և ծառայությունների թերություններով կամ պարտավորության բովանդակությամբ որոշվող այլ պայմանների խախտմամբ) կատարելը:»։

 ՀՀ քաղաքացիական օրենսգրքի 345-րդ հոդվածի 1-ին մասի համաձայն՝ «Պարտավորության ուժով մի անձը (պարտապանը) պարտավոր է մեկ այլ անձի (պարտատիրոջ) օգտին կատարել որոշակի գործողություն. այն է` վճարել դրամ, հանձնել գույք, կատարել աշխատանք, մատուցել ծառայություն և այլն, կամ ձեռնպահ մնալ որոշակի գործողություն կատարելուց, իսկ պարտատերն իրավունք ունի պարտապանից պահանջել կատարելու իր պարտականությունը:»։

 Պայմանագրի 2.1.7 կետի համաձայն՝ Գնորդը իրավունք ունի միակողմանի լուծել պայմանագիրը (լրիվ կամ մասնակի), եթե Վաճառողն էականորեն խախտել է պայմանագիրը.

 Վաճառողի կողմից պայմանագիրը խախտելն էական է համարվում, եթե՝

 ա) մատակարարվել է անպատշաճ որակի ապրանք, որը չի կարող փոխարինվել Գնորդի համար ընդունելի ժամկետում,

 բ) ապրանքի մատակարարման ժամկետները խախտվել են 5 օրից ավելի:

 Պայմանագրի մատակարարման ժամանակացույցը սահմանող թիվ 2 հավելվածը սահմանվում է, որ «Մատակարարման նախընտրելի ժամկետ է համարվում պայմանագիրը ուժի մեջ մտնելու օրվանից 50-րդ օրացուցային օրը ներառյալ»:

 Պայմանագրի 2.1.7 կետի համաձայն պայմանագիրը լուծվում է միակողմանի, եթե Վաճառողն էականորեն խախտել է պայմանագիրը.

 2.1.7.1 Վաճառողի կողմիցդ պայմանագիրը խախտելն էական է համարվում, եթե՝

 ա) մատակարարվել է անպատշաճ որակի ապրանք, որը չի կարող փոխարինվել Գնորդի համար ընդունելի ժամկետում

 բ) ապրանքի մատակարարման ժամկետները խախտել են 5 օրից ավելի:

 Հաշվի առնելով վերոգրյալը, տեղեկացնում ենք, որ «ՏՌԱՆՇ-ՇԻՆ» ՍՊԸ-ն պայմանագրով նախատեսված իր պարտավորութունը չի կատարել, այն է՝ ապրանքի մատակարարման ժամկետները խախտվել է և մինչ 22.09.2022 թվականի դրությամբ չի մատակարարել պայմանագրով նախատեսված ապրանքը, մինչ դեռ պայմանագրի 2.4.1 կետի համաձայն Վաճառողը պարտավոր է Գնորդին հանձնել ապրանքը՝ պայմանագրով նախատեսված կարգով, ծավալներով, ժամկետներում և հասցեով, 2.4.2 կետի համաձայն Վաճառողը պարտավոր է ապահովել ապրանքի մատակարարումը պայմանագրի 2.1.2 կետի բ) ենթակետին և (կամ) 2,1,5 կետին համապատասխան՝ Գնորդի կողմից սահմանված ժամկետներում:

 ՀՀ քաղաքացիական օրենսգրքի 466-րդ հոդվածի 3-րդ մասի համաձայն՝ «Պայմանագիրը լրիվ կամ մասնակի կատարելուց միակողմանի հրաժարվելու դեպքում, երբ պայմանագրից հրաժարվելը թույլատրվում է օրենքով կամ կողմերի համաձայնությամբ, պայմանագիրը համապատասխանաբար համարվում է լուծված կամ փոփոխված»:

 Հաշվի առնելով այն հանգամանքը, որ «ՏՌԱՆՇ-ՇԻՆ» ՍՊԸ-ն խախտել է պայմանագրով սահմանված պարտավորությունները` Երևանի քաղաքապետարանը, ղեկավարվելով վերը նշված իրավական հիմքերով, լրիվ միակողմանի հրաժարվում է կնքված պայմանագրից՝ համապատասխանաբար համարելով այն լուծված, պատշաճ ծանուցումն ապահովելու նպատակով կկիրառվի ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման մասին» Կարգի 33-րդ կետի 17-րդ ենթակետով սահմանված դրույթները:

|  |  |  |
| --- | --- | --- |
| ՀԱՐԳԱՆՔՈՎ՝ՄԱԼԱԹԻԱ-ՍԵԲԱՍՏԻԱ ՎԱՐՉԱԿԱՆ ՇՐՋԱՆԻ ՂԵԿԱՎԱՐ |  | ՍԱՇԱ ԿԱՏՎԱԼՅԱՆ |

 Կատ. Մ. Հարությունյան

 Հեռ. 011518590